Boor sonder fieterjasies | Landbou
Boor sonder fieterjasies
Mnr. Jannie Myburgh, 'n boer van Ermelo wat bekend is om die plaastoerusting wat hy ontwerp, bou en bemark, het nou ook sy eie handboor gebou.
Hy sê as 'n mens 'n hek aan 'n teerpaal moet hang, is dit baie moeite as jy nie die regte gereedskap het nie. Volgens hom moes hulle elke keer die kragopwekker op die bakkie laai net om die gate geboor te kry.
Daarom het hy 'n boor gebou wat soos 'n outydse omslagboor lyk, maar sonder fieterjasies. Daar is tans twee opsies: net die boor of 'n duurder pakket met die boor en 'n houer waarin die boorpunte gebêre kan word. Hy oorweeg nog 'n pakket waarby die boorpunte ingesluit is.